ક્રિકેટની રમતનું વિશ્વસ્તરે સંચાલન કરતી સંસ્થા ઈન્ટરનેશનલ ક્રિકેટ કાઉન્સિલ (આઈસીસી)એ મેચ દરમિયાન ખેલાડીઓ યોગ્ય રીતે વર્તન કરે એ માટે 16 નવા નિયમો ઘડ્યા છે અથવા જૂના નિયમોને કડક બનાવ્યા છે. આઈસીસી સંસ્થાએ સ્પષ્ટપણે જણાવી દીધું છે કે હવે પછી જો કોઈ ખેલાડી મેચ દરમિયાન બેફામ કે બેકાબૂપૂર્ણ વર્તન કે વ્યવહાર કરશે તો એને તે હરકત બદલ મેદાનની બહાર મોકલી દેવામાં આવશે. ટૂંકમાં, ક્રિકેટમાં હવે ફૂટબોલની જેવો નિયમ લાગુ કરવામાં આવશે.